༡བོད་མི་རིགས་ནི་ཆོས་ལུགས་ལ་དད་པའི་མི་རིགས་ཤིག་ཡིན་ཞིང༌།ཆོས་ལུགས་ནི་བོད་མི་རིགས་ཀྱི་ཡུལ་སྲོལ་གོམས་འདྲིས་དང་དབྱེར་མེད་དུ་འདྲེས་ནས་ད་ལྟ་ཆོས་ལུགས་མི་ཤེས་ན་མི་རིགས་མི་ཤེས་པ་དང་ཆོས་ལུགས་དང་ཁ་བྲལ་ན་མི་རིགས་དང་ཁ་བྲལ་བ་ལྟ་བུ་ཞིག་ཏུ་ཆགས་ཡོད།དེ་བས་བོད་རིགས་བྱིས་པ་ཆུང་དུས་ཡུལ་སྲོལ་གོམས་གཤིས་དང་འབྲེལ་བའི་ཆོས་ལུགས་ཀྱི་དངོས་པོ་དང་དགོན་སྡེ་སོགས་ལ་འདྲིས་པར་བྱེད་པ་གལ་ཆེ་བས་ཆོས་ལུགས་ཀྱི་ཐ་སྙད་དགོན་པ་དང་མཆོད་རྟེན།གྲྭ་བ་དང་སྔགས་པ།གནས་མཇལ་དང་ཕྱག་དང་སྐོར་བ།ལབ་ཙེ།རྡེའུ་འབུམ༌།མ་ཎི་ཁང༌།འབུམ་ཁང་སོགས་ཆོས་ལུགས་དང་འབྲེལ་བའི་ཐ་སྙད་དག་ལ་སྦྱངས་ན་དགོས་པ་ཤིན་ཏུ་ཆེ།